પહેલાંના જમાનામાં માંડવીમાં બનતાં વહાણોથી કચ્છના ખારવાઓએ રત્નાકરને સર કર્યો હતો અને આફ્રિકા, ઈરાન, ઇરાક, જાવા, સુમાત્રા, ચીન સુધીનો સમુદ્રમાં કચ્છનો ઝંડો ફરકાવ્યો હતો. રાજાશાહી જમાનામાં એક વર્ષમાં ૪૦-૫૦ જેટલાં ૨૦૦થી ૪૦૦ ટનનાં સિંગલ એન્જિનવાળાં વહાણો બનતાં હતાં, પરંતુ આજે વહાણો બનાવવાનો ઉદ્યોગ પણ પડી ભાંગ્યો છે. અગાઉ કરતાં ભલે મોટા એટલે કે ૧૦૦૦થી ૨૦૦૦ ટનનાં ડબલ એન્જિનવાળાં વહાણો બને છે, પણ વર્ષે માત્ર ૨થી ૫ જેટલાં જ.